Jy moet goeie gedrag toon om goeie vrug te dra (2) - The Word for Today
Jy moet goeie gedrag toon om goeie vrug te dra (2)
Spreuke 15:26 NLV
Soms sê ons grappenderwys vir mense: 'Gedra jou en as jy nie kan nie, wees op jou hoede!' Die idee daaragter is dat indien jy besluit om jou nie te gedra nie, jy seker moet maak dat jy slim genoeg is om nie uitgevang te word nie.' Ons gebrek aan goeie, morele gedrag is egter in realiteit geen grap nie.
In die woorde van Robert Fitch: 'Ons lewe in 'n tyd waar etiek uitgedien geraak het. Moraliteit word deur wetenskap vervang, deur filosofie verwyder en as emosioneel deur die sielkunde afgemaak. Dit verdrink in medelye, verdamp in estetika en eindig kort voor relativisme. Die gewone morele onderskeid tussen goed en sleg word bloot gebaai in sentimentele emosies waardeur ons meer simpatie vir die moordenaar as die vermoorde en vir die egbreker as vir die verraaide toon. Ons begin eintlik glo dat die werklike skuldige party – die een wat dit op die een of ander manier veroorsaak het – die slagoffer en nie die oortreder is nie.'
Dit is ontnugterende gedagtes. Dinge wat eens op 'n tyd as wit en swart gesien is, word nou as grys gekategoriseer. Goeie, morele gedrag, wat altyd aan 'n universele standaard voldoen het, is nou 'n saak van persoonlike interpretasie en voorkeur. Jy mag dalk op die oomblik dink: 'Ek lees elke dag hierdie dagstukkies om iets daaruit te kry wat my beter laat voel en dit doen nie vandag die werk nie.' Dit is die hele punt! Om goed te kan voel, sê die Bybel dat jy moet oefen om goed te doen en goed te wees, om sodoende God te behaag.